Salada

Salada (Lactuca sativa) nyaéta salah sahiji tutuwuhan tina kulawarga Asteraceae.Lactuca sativa (diakses 6 April 2016) Tutuwuhan ieu biasa dipelak di daérah tiis atawa tropis.Supriyati, Yati. 2010. Bertanam 15 Sayuran Organik Dalam Pot. Jakarta:Penebar Swadaya ISBN 9790024312 Salada miboga daun nu héjo seger, ngan aya ogé nu warna beureum. Sisi daunna rérégéan atawa ngolombang. daunna leuwih ngeunah dikonsumsi atah.

Wanda
Tutuwuhan salada téh aya 3 jenis nyaéta:

 Salada Cai 
Ieu saadah téh hirupna dina cai anu déét bari hérang.

Salada Bokor
Ieu saladah méh sarua jeung pécay dipelakna di darat nu tiis. 

Sajarah
Salada mangrupa sayuran daun nu asalna ti daérah (nagara) iklim sedeng.Rukmana, Rahmat. 1994. Bertanam Selada dan Andewi. Jakarta:Kanisius ISBN 9794972371 , 9789794972373 Nurutkeun sajarahna, tutuwuhan ieu geus dibudidayakeun saprak 2.500 taun ka tukang. sababaraha literatur nyebutkeun yén budidaya salada geus dilakonan taun 500 saméméh maséhi (SM).

Sarat Tumuwuh Salada
Sarua kawas sosin, salada bisa tumuwuh boh di dataran luhur atawa handap.Haryanto, Eko dkk. Sawi dan Selada. Jakarta:Penebar Swadaya ISBN 9794892548 ISBN 9789794892541 Ngan, hampir sakabéh tutuwuhan salada leuwih alus diusahakeun di dataran luhur. Kur jenis salada daun nu masih toléran dina dataran handap. Dina pamelakan di dataran luhur, jenis-jenis salada krop atawa endog ngahasilkuen krop. Didataran handap tumuwuhna kurang alus jeung teu nghasilkeun krop. Di tempat nu panas (dataran handap) salada leuwih gancang kembangan ogé. Suhu udara optimum pikeun tumuwuhna nyaéta 15-20C.
Tutuwuhan ieu biasana dipelak dina awal ahir usum hujan, lantaran kaasup tutuwuhan nu teu kuat kahujanan. Dina usum halodo, tutuwuhan ieu butuh dicébor nu cukup jeung kaatur. Salian teu tahan kahujanan, salada teu tahan ogé kana cahya panon poé nu panas teuing. Kur jenis salada daun jeung salada batang hungkul nu bisa tumuwuh jeung adaptasi alus dina hawa nu pnas jeung kabuka. Aya ogé jenis salada nu laina utamana salada endog jeung salada rapuh (cos) nu ngahasilkeun krop alus diusahakeun di tenpat nu sejuk.

Referensi

Kategori:Asteraceae
Kategori:Sayuran
Kategori:Lalab